ბრაუნშვაიგ-ლიუნებურგი
ბრაუნშვაიგ-ლიუნებურგი (გერმ. Herzogtum Braunschweig-Lüneburg) — ისტორიული გერმანული საჰერცოგო, რომელსაც მართავდნენ ველფები. მდებარეობდა თანამედროვე ქვემო საქსონიის ფედერალური მიწის ტერიტორიაზე. მომავალი საჰერცოგოს ტერიტორია აღმოჩნდა ველფების სამფლობელოებში ჰაინრიხ ამაყის დროს, რომელიც ამავდროულად ფლობდა ბავარიის საჰერცოგოსა და საქსონიას. მისი ვაჟის, ჰაინრიხ ლომისადმი ანტიპათიურად იყო განწყობილი იმპერატორი, რომელსაც ველფების გაძლიერების ეშინოდა, ამიტომაც ჰაინრიხს 1180 წელს თავისი სამფლობელოების დიდი ნაწილი ჩამოართვეს.